मां कात्यायनी की हुई भव्य पूजा
निरसा/थापरनगर | श्रीश्रीगोकुलानंद मठ दलदली आश्रम में पिछले 22 दिसंबर से आयोजित मां दुर्गा के 9 रूपों में से मां कात्यायनी की भव्य पूजा रविवार को निरंजन के साथ समापन हुई। उक्त मौके पर झारखंड, बिहार, पश्चिम बंगाल तथा उड़ीसा से करीब 40 हजार की संख्या में भक्तों का सैलाब उमड़ा। इसमें बच्चे, बुजुर्ग, महिला पुरुष शामिल थे। पूरा मठ जय श्री गौर हरि के नारे से गूंज उठा। कई भक्त दंडवत करते हुए मठ पहुंचे तथा कई भक्त हरे कृष्ण, हरे राम की जाप करते हुए जुलूस की शक्ल में मठ पहुंचे। जहां सभी भक्त मां कात्यायनी के निरंजन उत्सव में शामिल हुए।
hin_Deva hin_Deva